《挽石子重》
宋代·陆九渊

古重百里长，寄命谋托孤。
今以京秩授，糜至无贤愚。
州家督版京，殿最视所输。
况乃积弊久，宿负堆文符。
老奸乘仓皇。阴拱为师模。
民穷敛愈急，吏饱官自癯。
天子为焦劳，宵旰思良图。
高选部使者，庶使德意敷。
石君在荐剡，闻者皆欢愉。
不知何方民，凋瘵迟君苏。
君丞固安日，岁旱当蠲租。
县白如故事，守怒牢睢盱。
赖君争之力，意得所请俞。
揭数授里正，俾后不可渝。
又尝宰尤溪，吏辈初闚{闚规换俞}。
首以财匮告，欲辟侵民途。
君乃治税籍，弊蠹穷根株。
简易以便民，上下交相孚。
民自不忍负，岂复烦催驱。
关征且损数，孰谓儒术迂。
使家得此人，黄屋何忧虞。
惜哉不及用，重使吾嗟吁。

作者简介：因书斋名“存”，世称存斋先生。又因讲学于象山书院，被称为“象山先生”，学者常称其为“陆象山”。南宋孝宗乾道八年（1172年）进士，调靖安主簿，历国子正。绍熙二年（1191年），知荆门军，创修军城，稳固边防，甚有政绩。绍熙三年十二月（1193年1月）卒，年五十四。追谥文安。
陆九渊为宋明两代“心学” 的开山之祖，与朱熹齐名，而见解多不合。主“心（我）即理”说，言“宇宙便是吾心，吾心即是宇宙”，“学茍知道，六经皆我注脚”。明王守仁继承发展其学，成为“陆王学派”，对后世影响极大。著有《象山先生全集》。